Мы махуэхэм
ШыщхьэуIум и 17, щэбэт
Псэущхьэ хьэулейхэм я дунейпсо махуэщ
Латвием и къалащхьэ Ригэ и махуэщ
Индонезие Республикэм и щхьэхуитыныгъэм и махуэщ
1771 гъэм Екатеринэ ЕтIуанэм и указкIэ Къэбэрдей цIыхубэм Щытхъу тхылъ къаритащ.
1812 гъэм пащтыхь Александр Езанэм урысыдзэм и командующэ нэхъыщхьэу игъэуващ Кутузов Михаил.
1903 гъэм Пулитцер Джозеф игъэуващ и цIэр зезыхьэ саугъэт, литературэм, журналистикэм, музыкэм, театрым ехъулIэныгъэшхуэхэр къыщызыхьхэм иратыну. Иджыпсту ар саугъэт нэхъ лъапIэхэм щыхабжэ США-м.
1928 гъэм Москва къалэм «Динамо» стадионыр къыщызэIуахащ.
1934 гъэм СССР-м и ТхакIуэхэм я зэгухьэныгъэм и япэ съездыр зэхэтащ.
1961 гъэм СССР-м къыщызэрагъэпэщащ граждан зыхъумэжыныгъэмкIэ IэнатIэр.
1977 гъэм «Арктика» совет мылкъутэ кхъухьыр, зы къэралми апхуэдэ хузэфIэмыкIауэ, ЩIым и Ищхъэрэ полюсым нэсащ.
1988 гъэм Ныкъуэдыкъуэхэм я урысейпсо зэгухьэныгъэр къызэрагъэпэщащ.
Дунейпсо гроссмейстер, дунейм шахматымкIэ и чемпион Ботвинник Михаил къызэралъхурэ илъэси 108-рэ ирокъу.
Къэрал, жылагъуэ лэжьакIуэшхуэ, Мысырым щыщ адыгэлI, мамырыгъэр хъумэнымкIэ дунейпсо Ленин саугъэтым и лауреат Хъалид (Жэмбей) Мухьэдин къызэралъхурэ илъэс 97-рэ ирокъу.
Филологие щIэныгъэхэм я доктор, АКъУ-м и профессор, КъШР-м щIэныгъэхэмкIэ щIыхь зиIэ и лэжьакIуэ Тхьэркъуахъуэ Инус къызэралъхурэ илъэс 91-рэ ирокъу.
Урысей актёр, режиссёр, егъэджакIуэ, СССР-м и цIыхубэ артист Табаков Олег къызэралъхурэ илъэс 84-рэ ирокъу.
Урысей актёр, режиссёр, сценарист, жылагъуэ лэжьакIуэ, УФ-м и цIыхубэ артист Губенкэ Николай и ныбжьыр илъэс 78-рэ ирокъу.
УэрэджыIакIуэ цIэрыIуэ, СССР-м и цIыхубэ артист Магомаев Муслим къызэралъхурэ илъэс 77-рэ ирокъу.
Америкэм щыщ актёр, режиссёр, продюсер, «Оскар» саугъэтыр зыхуагъэфэща Роберт де Нирэ и ныбжьыр илъэс 76-рэ ирокъу.
Философие щIэныгъэхэм я доктор, КъШКъУ-м и профессор, КъШР-м щIэныгъэхэмкIэ щIыхь зиIэ и лэжьакIуэ, ЩIДАА-м и академик Абдокъуэ Станислав и ныбжьыр илъэс 73-рэ ирокъу.
Тхыдэ щIэныгъэхэм я доктор, КъБКъУ-м и профессор Куэш Мырзэбэч и ныбжьыр илъэс 67-рэ ирокъу.
Урысей фигуристкэ, УФ-м спортымкIэ щIыхь зиIэ и мастер, 2010 гъэм Ванкувер (Канадэ) щекIуэкIа щIымахуэ Олимп Джэгухэм жэз медаль къыщызыхьа Домнинэ Оксанэ и ныбжьыр илъэс 35-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, пIалъэ-пIалъэкIэрэ уэшх тIэкIу къыщешхынущ. Хуабэр махуэм градус 25 — 28-рэ, жэщым градус 20 — 21-рэ щыхъунущ.
ШыщхьэуIум и 18, тхьэмахуэ
УФ-м и Хьэуа флотым и махуэщ
Беларусь Республикэм и Дзэ-хьэуа къарухэм я махуэщ
Азербайджанымрэ Къэзахъстанымрэ щагъэлъапIэ я гъунапкъэхъумэ дзэхэм я махуэр
Таджикистаным и медицинэ лэжьакIуэхэм я махуэщ
1682 гъэм Урысей пащтыхьыгъуэм и тет хъуащ Пётр Езанэр.
1782 гъэм Санкт-Петербург къыщызэIуахащ Пётр Езанэм и фэеплъыр (иужькIэ «Гъуаплъэм къыхэщIыкIа шууей» зыфIа- щар).
1787 гъэм Урысейм щыяпэу рабочэхэм я демонстрацэ щекIуэкIащ Санкт-Петербург. Пащтыхь гуащэ Екатеринэ ЕтIуанэм хуэтхьэусыхэну къызэхуэсат ухуакIуэ 400.
1845 гъэм къызэрагъэпэщащ Урыс географие зэгухьэныгъэр.
1900 гъэм урыс инженер Перский Константин япэу къигъэсэбэпащ «телевиденэ» псалъэр.
1920 гъэм США-м и конституцэм зэхъуэкIыныгъэ халъхьащ, цIыхубзхэми Iэ яIэтыну зэрыхуитыр къыщыгъэлъэгъуауэ.
1941 гъэм КъБР-м тхьэмахуэ щIыхьэху щекIуэкIащ. Абы хэтахэм къалэжьа сом мин 300-р Зыхъумэжыныгъэм и фондым халъхьащ.
1991 гъэм Горбачёв Михаил Форос (Кърым) щыIэ зыгъэпсэхупIэм къыдэкIыну хуимыту даубыдат къэралым зэхъуэкIыныгъэхэр щезыгъэкIуэкIыну зи мурадахэм.
Нэмыцэ дипломат, адыгэхэм я псэукIэ-зэхэтыкIэм тетхыхьа Олеарий Iэдэм къызэралъхурэ илъэс 419-рэ ирокъу.
Мэкъумэш щIэныгъэхэм я доктор, прунж гъэкIыным елэжь щIэныгъэ центрым и унафэщI Хъурым Хьэзрэт и ныбжьыр илъэс 62-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, пIалъэ-пIалъэкIэрэ уэшх къыщешхынущ. Хуабэр махуэм градус 26 – 27-рэ, жэщым градус 20 – 22-рэ щыхъунущ.
ШыщхьэуIум и 19, блыщхьэ
Гуманитар дэIэпыкъуныгъэм и дунейпсо махуэщ
Сурэтым и дунейпсо махуэщ
Афганистаным и щхьэхуитыныгъэм и махуэщ
США-м и авиацэм и махуэщ
Джанэ кусэм и махуэщ. 1874 гъэм урыс флотым къулыкъу щызыщIэхэм я фащэу къащтащ кусэ щIыхухэр зыпхыкI джанэр.
1839 гъэм Санкт-Петербург къалэм пэмыжыжьэу къызэIуахащ Пулковскэ обсерваториер. Иджыпсту ар Урысей Федерацэм и астрономие IуэхущIапIэ нэхъыщхьэщ.
1887 гъэм шар гъэпщам ису зиIэтри, Менделеев Дмитрий кIэлъыплъащ дыгъэр зэрыкъуилъафэм.
1895 гъэм Лондон къыщызэрагъэпэщащ Дунейпсо кооператив зэгухьэныгъэр.
1942 гъэм Къардэн Къубатий Елъхъуэт (Осетие Ищхъэрэ) и деж бийм и кхъухьлъатитI къыщриудыхащ.
1944 гъэм Покрышкин Александр къэралым щыяпэу Совет Союзым щэнейрэ и ЛIыхъужь хъуащ.
1947 гъэм А витаминыр зэхалъхьащ.
1960 гъэм Байконур космодромым телъэтыкIащ Белкэ, Стрелкэ хьэхэр зэрыса «Спутник-5» кхъухьыр. Ар шыщхьэуIум и 20-м къэтIысыжащ.
1981 гъэм къызэрагъэпэщащ СССР-м Къэрал шынагъуэншагъэмкIэ и комитетым егъэщIылIа «Вымпел» гуп хэхар.
1991 гъэм ГКЧП-м — къэрал унафэр зыубыдыну яужь ихьа гупым — СССР-м чрезвычайнэ щытыкIэ щигъэуват.
КъБР-м, КъШР-м, АР-м щэнхабзэмкIэ щIыхь зиIэ я лэжьакIуэ БищIо Анатолий къызэралъхурэ илъэс 84-рэ ирокъу.
Тхыдэ щIэныгъэхэм я доктор, КъБР-м щIэныгъэхэмкIэ щIыхь зиIэ и лэжьакIуэ, КъБР-м и Къэрал саугъэтым и лауреат Къэжэр Валерий къызэралъхурэ илъэс 70 ирокъу.
США-м и 42-нэ президенту щыта Клинтон Билл и ныбжьыр илъэс 73-рэ ирокъу.
Режиссёр, КъБР-м гъуазджэхэмкIэ щIыхь зиIэ и лэжьакIуэ Дэбагъуэ Роман и ныбжьыр илъэс 54-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 31 — 33-рэ, жэщым градус 22 — 24-рэ щыхъунущ.
